Държавен вестник, бр. 1, 2009 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  1
Чл. 30. Не се разрешава:
1. поставянето на халки на носа на поровете;
2. отглеждането на порове на мрежест под.
Раздел VIII
Минимални изисквания към зоомагазини и
развъдници при отглеждане, размножаване и
продажба на зайци и гризачи
Чл. 31. (1) Гризачите, с изключение на злат-
ните хамстери, се отглеждат в еднополови или
двуполови двойки или в групи.
(2) Времето и начинът, по който животни-
те се срещат като двойка или група, се изби-
рат в зависимост от вида, възрастта и пола на
животните, за да се намали рискът от враж-
дебност.
(3) Златните хамстери се държат отделени
от момента, в който започнат да проявяват аг-
ресия един към друг или най-късно от осемсед-
мична възраст.
(4) На зайци и гризачи се осигурява матери-
ал за гризане, за да поддържат зъбите си.
(5) Зайци и гризачи с дълга или гъста кози-
на, която не могат да почистват сами, се разрес-
ват с четка.
(6) Бебета зайци и бебета гризачи се държат
с майката или съответен заместител на майка-
та, докато им е нужно мляко и грижи.
Чл. 32. (1) Подът на клетката трябва да бъде
покрит с подходящ за животните материал.
(2) Зайци и гризачи не се отглеждат на мре-
жест под.
(3) На зайци и гризачи се осигурява мини-
мално обитаемо пространство съгласно прило-
жение № 2.
Чл. 33. (1) На златни хамстери, хамстери
джуджета, джербили, бодливи плъхове, чинчи-
ли и дегу се осигурява кутия или дупка за гнез-
дене, съдържаща чист и сух гнездови матери-
ал. Това се отнася и за бременни зайци една
седмица преди очакваната дата на раждане и
поне четири седмици след това.
(2) Когато няколко животни са държани
заедно, се осигуряват достатъчно кутии за гнез-
дене за всички животни така, че да се предот-
врати агресия или конкуренция между тях.
(3) На зайци, златни хамстери, хамстери
джуджета, джербили, кафяви плъхове и миш-
ки се осигурява материал за гнездене на дъл-
ги ленти, който може да бъде сплетен за офор-
мяне на гнездо.
(4) Бременните индивиди от видовете, жи-
веещи на семейства, трябва да се отделят.
Чл. 34. (1) Зайци и гризачи се държат в сре-
да, в която могат да се занимават с разнообраз-
ни дейности.
(2) На морските свинчета се осигуряват при-
надлежности за игра и възможност да се под-
слоняват и крият.
(3) На джербилите се осигурява система от
тунели, направена от тръби и подобни, или по-
дов материал, в който могат да копаят тунели.
(4) На джербили, чинчили и дегута се осигу-
рява съд с чист, ситен пясък (прашна баня), в
който да се почистват, за да поддържат козина-
та си в добро състояние.
(5) На чинчилите се осигуряват поне две
полици или клони на различна височина и с
размер и конструкция така, че животните да
могат да седят на тях в естествена позиция и да
имат сигурно място за почивка и криене.
(6) На дегутата се осигурява поне една наб-
людателна полица или друго място за наблюде-
ние. Когато няколко мъжки животни се от-
глеждат в една клетка, се осигурява поне по
един наблюдателен пост на всяко от тях.
Чл. 35. На гризачите се осигурява темпера-
тура съгласно приложение № 1.
Чл. 36. (1) На златни хамстери, хамстери
джуджета, джербили, кафяви плъхове и мишки
се осигурява непрекъснат достъп до храна.
(2) На зайци, морски свинчета, чинчили и
дегута се осигурява непрекъснат достъп до гру-
ба храна, като сено или трева.
(3) Всяка една промяна в храненето на зай-
ци, морски свинчета, чинчили и дегута, особе-
но при преминаването от хранене със сено към
прясна трева, се извършва постепенно.
(4) На морските свинчета се осигурява ежед-
невно необходимото количество витамин С.
Чл. 37. Не се разрешава:
1. гризачите да се държат на пряка слънчева
светлина.
2. клетките да се разполагат на пода или на
места с постоянни течения.
Раздел IХ
Минимални изисквания към зоомагазини и
развъдници при отглеждане, размножаване и
продажба на змии и гущери
Чл. 38. (1) На змиите и гущерите от видове,
които в естествени условия спят зимен сън (хи-
бернират), се осигуряват условия за това на рав-
ни годишни интервали по начин, отговарящ на
естествения им начин на живот в природата.
(2) По време на зимния сън не се прилагат
правилата, установени в чл. 41, 44, чл. 45, ал. 2
и ал. 4—6, чл. 46, ал. 2 и 3.
(3) Преди зимния сън животните се подгот-
вят за него чрез постепенно намаляване на тем-
пературата на заобикалящата ги среда и нама-
ляване на дажбите от храна и вода.
Чл. 39. (1) Вратите, капаците и плъзгащите
се стъклени панели на терариуми, предназна-
чени за змии и гущери, се затварят плътно и се
заключват.
(2) Във вътрешността на терариума, по сте-
ните, покрива и покритието на вентилационна-
та система не се допуска наличието на остри
ръбове или груби повърхности, на които влечу-
гите да наранят носа или краката си при опит да
излязат извън терариума.
Чл. 40. (1) Терариум, в който се отглеждат
отровни змии или гущери, се оборудва със: